ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի  
2017 թվականի դեկտեմբերի 5-ի թիվ 168 որոշմամբ

Համապատասխանության հավաստմանն առնչվող   
փաստաթղթերի վերաբերյալ այն տեղեկությունների կազմը,   
որոնք Եվրասիական տնտեսական միության անդամ պետությունների մաքսային մարմինները կարող են ստանալ,   
և այդ տեղեկությունների ստացման կարգը

I. Այն տեղեկությունների կազմը, որոնք Եվրասիական տնտեսական միության անդամ պետությունների մաքսային մարմինները կարող են ստանալ

1. Եվրասիական տնտեսական միության տեխնիկական կանոնակարգերի (Մաքսային միության տեխնիկական կանոնակարգերի) պահանջներին արտադրանքի համապատասխանության վերաբերյալ տրամադրված սերտիֆիկատների (այսուհետ համապատասխանաբար՝ տեխնիկական կանոնակարգեր, համապատասխանության սերտիֆիկատ) կամ միասնական ձևով համապատասխանության սերտիֆիկատների տրամադրմամբ համապատասխանության պարտադիր հավաստման ենթակա արտադրանքի միասնական ցանկում (այսուհետ համապատասխանաբար՝ միասնական ձևով համապատասխանության սերտիֆիկատ, միասնական ցանկ) ներառված արտադրանքի մասով համապատասխանության սերտիֆիկատների մասին տեղեկություններ՝

ա) համապատասխանության սերտիֆիկատի կամ միասնական ձևով համապատասխանության սերտիֆիկատի գրանցման համարը և գրանցման ամսաթիվը, գործողության ժամկետը (առկայության դեպքում), այն ձևաթղթի տպագրական համարը, որի վրա ձևակերպվել է համապատասխանության սերտիֆիկատը, կամ այն ձևաթղթի հաշվառման (անհատական) համարը, որի վրա ձևակերպվել է միասնական ձևով համապատասխանության սերտիֆիկատը (առկայության դեպքում).

բ) դիմումատուի անվանումը, նրա գտնվելու վայրը (իրավաբանական անձի հասցեն) և գործունեության իրականացման վայրի հասցեն (հասցեները) (եթե հասցեները տարբեր են), դիմումատուի գրանցման կամ հաշվառման (անհատական, նույնականացման) համարը, որը տրվում է իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ, հեռախոսահամարը և էլեկտրոնային փոստի հասցեն (առկայության դեպքում).

գ) պատրաստողի անվանումը, նրա գտնվելու վայրը (իրավաբանական անձի հասցեն) և արտադրանքի պատրաստման գործունեության իրականացման վայրի հասցեն (հասցեները) (եթե հասցեները տարբեր են).

դ) համապատասխանության սերտիֆիկատը կամ միասնական ձևով համապատասխանության սերտիֆիկատը տրամադրած սերտիֆիկացման մարմնի անվանումը, դրա գտնվելու վայրը (իրավաբանական անձի հասցեն) և գործունեության իրականացման վայրի հասցեն (հասցեները) (եթե հասցեները տարբեր են), հեռախոսահամարը և էլեկտրոնային փոստի հասցեն (առկայության դեպքում), սերտիֆիկացման մարմնի հավատարմագրման վկայագրի գրանցման համարն ու գրանցման ամսաթիվը (առկայության դեպքում), հավատարմագրման վկայագիրը տրամադրած հավատարմագրման մարմնի անվանումը (առկայության դեպքում).

ե) սերտիֆիկացման մարմնի ղեկավարի (լիազորված անձի) ազգանունը, անունը, հայրանունը (առկայության դեպքում) (սկզբնատառերը և ազգանունը).

զ) սերտիֆիկացման մարմնի փորձագետի (փորձագետ-աուդիտորի) (փորձագետների (փորձագետ-աուդիտորների)) ազգանունը, անունը, հայրանունը (առկայության դեպքում) (սկզբնատառերը և ազգանունը).

է) արտադրանքի վերաբերյալ տեղեկությունները, ներառյալ՝

արտադրանքի անվանումը և նշագիրը (տեխնիկական կանոնակարգերով նախատեսված դեպքերում) և (կամ) պատրաստողի կողմից արտադրանքին տրված այլ պայմանական նշագիր (առկայության դեպքում).

արտադրանքի անվանումը (տեխնիկական կանոնակարգերով նախատեսված դեպքերում) (առկայության դեպքում).

արտադրանքի մասին այլ տեղեկություններ, որոնք ապահովում են դրա նույնականացումը (առկայության դեպքում).

այն փաստաթղթի (փաստաթղթերի) նշագիրն ու անվանումը, որին համապատասխան պատրաստվել է արտադրանքը (ստանդարտ, կազմակերպության ստանդարտ, տեխնիկական պայմաններ կամ այլ փաստաթուղթ) (առկայության դեպքում) կամ այն նորմատիվ իրավական ակտերի և (կամ) տեխնիկական նորմատիվ իրավական ակտերի, նորմատիվ փաստաթղթերի նշագրերը, որոնց համապատասխան պատրաստվել է արտադրանքը (առկայության դեպքում).

սերտիֆիկացման օբյեկտի անվանումը (սերիական թողարկում, խմբաքանակ կամ եզակի արտադրատեսակ).

ը) արտադրանքի ծածկագիրը (ծածկագրերը)՝ Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան.

թ) այն տեխնիկական կանոնակարգի (տեխնիկական կանոնակարգերի) անվանումը և նշագիրը, որի պահանջներին համապատասխանության մասով անցկացվել է սերտիֆիկացումը, կամ բաժինների (կետերի, ենթակետերի) նշմամբ այն նորմատիվ փաստաթղթերի նշագրերը, որոնց պահանջներին համապատասխանության մասով անցկացվել է սերտիֆիկացումը, և որոնք նախատեսված են միասնական ցանկով.

ժ) այն փաստաթղթերի մասին տեղեկությունները, որոնցով հավաստվում է արտադրանքի համապատասխանությունը տեխնիկական կանոնակարգի (տեխնիկական կանոնակարգերի) պահանջներին, և որոնց հիման վրա տրամադրվում է համապատասխանության սերտիֆիկատը, կամ այն փաստաթղթերի նշագրերը (անվանումները), որոնց հիման վրա տրամադրվում է միասնական ձևով համապատասխանության սերտիֆիկատը.

ժա) համապատասխանության սերտիֆիկատի կամ միասնական ձևով համապատասխանության սերտիֆիկատի գործողության կարգավիճակը, համապատասխանության սերտիֆիկատի կամ միասնական ձևով համապատասխանության սերտիֆիկատի գործողության կասեցման, վերականգնման կամ դադարեցման ամսաթիվը և հիմքը (համապատասխանության սերտիֆիկատի կամ միասնական ձևով համապատասխանության սերտիֆիկատի գործողության կասեցման, վերականգնման կամ դադարեցման դեպքում).

ժբ) համապատասխանության սերտիֆիկատի կամ միասնական ձևով համապատասխանության սերտիֆիկատի հավելվածի (հավելվածների) մասին տեղեկությունները (հավելվածի ձևաթղթի տպագրական (հաշվառման) համարը (առկայության դեպքում), հավելվածի թերթերի քանակը), ինչպես նաև հավելվածում պարունակվող տեղեկատվությունը (հավելվածի առկայության դեպքում)։

2. Տեխնիկական կանոնակարգերի պահանջներին արտադրանքի համապատասխանության մասին գրանցված հայտարարագրերի (այսուհետ՝ համապատասխանության մասին հայտարարագիր) կամ միասնական ցանկում ներառված արտադրանքի մասով համապատասխանության հայտարարագրերի (այսուհետ՝ միասնական ձևով համապատասխանության մասին հայտարարագիր) վերաբերյալ տեղեկությունները՝

ա) համապատասխանության մասին հայտարարագրի կամ միասնական ձևով համապատասխանության մասին հայտարարագրի գրանցման համարը և գրանցման ամսաթիվը, գործողության ժամկետը (առկայության դեպքում).

բ) դիմումատուի (հայտարարատուի) անվանումը, նրա գտնվելու վայրը (իրավաբանական անձի հասցեն) և գործունեության իրականացման վայրի հասցեն (հասցեները) (եթե հասցեները տարբեր են), դիմումատուի գրանցման կամ հաշվառման (անհատական, նույնականացման) համարը, որը տրվում է իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ, հեռախոսահամարը և էլեկտրոնային փոստի հասցեն (առկայության դեպքում).

գ) պատրաստողի անվանումը, նրա գտնվելու վայրը (իրավաբանական անձի հասցեն) և արտադրանքի պատրաստման գործունեության իրականացման վայրի հասցեն (հասցեները) (եթե հասցեները տարբեր են).

դ) համապատասխանության մասին հայտարարագիրը կամ միասնական ձևով համապատասխանության մասին հայտարարագիրը գրանցած սերտիֆիկացման մարմնի անվանումը, դրա գտնվելու վայրը (իրավաբանական անձի հասցեն) և գործունեության իրականացման վայրի հասցեն (հասցեները) (եթե հասցեները տարբեր են), հեռախոսահամարը և էլեկտրոնային փոստի հասցեն (առկայության դեպքում), սերտիֆիկացման մարմնի հավատարմագրման վկայագրի գրանցման համարը և գրանցման ամսաթիվը (առկայության դեպքում), հավատարմագրման վկայագիրը տրամադրած հավատարմագրման մարմնի անվանումը (առկայության դեպքում) կամ Եվրասիական տնտեսական միության անդամ պետության (այսուհետ՝ անդամ պետություն)՝ համապատասխանության մասին հայտարարագիրը գրանցած լիազորված մարմնի լրիվ անվանումը, դրա գտնվելու վայրը, ինչպես նաև հեռախոսահամարը և էլեկտրոնային փոստի հասցեն (առկայության դեպքում).

ե) արտադրանքի վերաբերյալ տեղեկությունները, ներառյալ՝

արտադրանքի անվանումը և նշագիրը (տեխնիկական կանոնակարգերով նախատեսված դեպքերում) և (կամ) պատրաստողի կողմից արտադրանքին տրված այլ պայմանական նշագիր (առկայության դեպքում).

արտադրանքի անունը (տեխնիկական կանոնակարգերով նախատեսված դեպքերում) (առկայության դեպքում).

արտադրանքի մասին այլ տեղեկություններ, որոնք ապահովում են դրա նույնականացումը (առկայության դեպքում).

այն փաստաթղթի (փաստաթղթերի) նշագիրն ու անվանումը, որին համապատասխան պատրաստվել է արտադրանքը (ստանդարտ, կազմակերպության ստանդարտ, տեխնիկական պայմաններ կամ այլ փաստաթուղթ) (առկայության դեպքում) կամ այն նորմատիվ իրավական ակտերի և (կամ) տեխնիկական նորմատիվ իրավական ակտերի, նորմատիվ փաստաթղթերի նշագրերը, որոնց համապատասխան պատրաստվել է արտադրանքը (առկայության դեպքում).

հայտարարագրման օբյեկտի անվանումը (սերիական թողարկում, խմբաքանակ կամ եզակի արտադրատեսակ).

զ) արտադրանքի ծածկագիրը (ծածկագրերը)՝ Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան.

է) այն տեխնիկական կանոնակարգի (տեխնիկական կանոնակարգերի) անվանումն ու նշագիրը, որի պահանջներին համապատասխանության մասով անցկացվել է հայտարարագրումը, կամ այն նորմատիվ փաստաթղթերի նշագրերը, որոնց պահանջներին համապատասխանությունը հավաստվում է միասնական ձևով համապատասխանության մասին հայտարարագրով (նորմատիվ փաստաթղթերի բաժինների (կետերի, ենթակետերի) նշմամբ), և որոնք նախատեսված են միասնական ցանկով.

ը) այն փաստաթղթերի մասին տեղեկությունները, որոնցով հավաստվում է արտադրանքի համապատասխանությունը տեխնիկական կանոնակարգի (տեխնիկական կանոնակարգերի) պահանջներին, և որոնց հիման վրա ընդունվում է համապատասխանության մասին հայտարարագիրը, կամ այն փաստաթղթերի նշագրերը (անվանումները), որոնց հիման վրա ընդունվում է միասնական ձևով համապատասխանության մասին հայտարարագիրը.

թ) համապատասխանության մասին հայտարարագրի կամ միասնական ձևով համապատասխանության մասին հայտարարագրի գործողության կարգավիճակը, համապատասխանության մասին հայտարարագրի կամ միասնական ձևով համապատասխանության մասին հայտարարագրի գործողության կասեցման, վերականգնման կամ դադարեցման ամսաթիվը և հիմքը (համապատասխանության մասին հայտարարագրի կամ միասնական ձևով համապատասխանության մասին հայտարարագրի գործողության կասեցման, վերականգնման կամ դադարեցման դեպքում).

ժ) համապատասխանության մասին հայտարարագրի կամ միասնական ձևով համապատասխանության մասին հայտարարագրի հավելվածի (հավելվածների) վերաբերյալ տեղեկությունները (հավելվածի թերթերի քանակը), ինչպես նաև հավելվածում պարունակվող տեղեկատվությունը (հավելվածի առկայության դեպքում)։

II. Տեղեկություններ ստանալու կարգը

1. Անդամ պետությունների մաքսային մարմինների կողմից սույն փաստաթղթի I բաժնում նշված տեղեկությունների ստացումն իրականացվում է հարցման հիման վրա՝ «Արտաքին և փոխադարձ առևտրի կարգավորման ժամանակ Եվրասիական տնտեսական միության անդամ պետությունների լիազորված մարմինների կողմից ձևակերպվող, այդ թվում՝ արգելքների և սահմանափակումների պահպանումը հաստատելու նպատակով մաքսային գործառնությունների իրականացման դեպքում ներկայացվող փաստաթղթերի տվյալների բազաների օգտագործում» ընդհանուր գործընթացը Եվրասիական տնտեսական միության ինտեգրված տեղեկատվական համակարգի միջոցներով իրագործելու շրջանակներում։ Հարցումը պետք է պարունակի հետևյալ տեղեկությունները՝

ա) անդամ պետության՝ հարցում կատարող մաքսային մարմնի անվանումը.

բ) այն անդամ պետության ծածկագիրը և կրճատ անվանումը, որտեղ գրանցված են համապատասխանության սերտիֆիկատը, համապատասխանության մասին հայտարարագիրը, միասնական ձևով համապատասխանության սերտիֆիկատը կամ միասնական ձևով համապատասխանության մասին հայտարարագիրը՝ աշխարհի երկրների դասակարգչին համապատասխան (անհրաժեշտության դեպքում).

գ) այն փաստաթղթի տեսակի ծածկագիրը, որի հիման վրա կատարվում է տեղեկությունների հարցում՝ մաքսային հայտարարագրման ժամանակ օգտագործվող փաստաթղթերի և տեղեկությունների տեսակների դասակարգչին համապատասխան.

դ) համապատասխանության սերտիֆիկատի, համապատասխանության մասին հայտարարագրի, միասնական ձևով համապատասխանության սերտիֆիկատի կամ միասնական ձևով համապատասխանության մասին հայտարարագրի գրանցման համարը և գրանցման ամսաթիվը։

2. Հարցում ուղարկելիս և տեղեկություններ ստանալիս կիրառվում են Եվրասիական տնտեսական միության նորմատիվ տեղեկատու տեղեկությունների միասնական համակարգի ռեսուրսների կազմի մեջ մտնող տեղեկատուներն ու դասակարգիչները, ինչպես նաև անդամ պետությունների օրենսդրությամբ նախատեսված տեղեկատուները և դասակարգիչները։

3. Փաստաթղթի վերաբերյալ տեղեկությունների բացակայության դեպքում անդամ պետության մաքսային մարմին է ներկայացվում համապատասխան տեղեկությունների բացակայության մասին տեղեկատվությունը։

\_\_\_\_\_\_\_\_\_\_\_\_\_\_\_\_\_\_\_\_\_\_\_